open-index/open-wikipedia-markdown huggingface dataset:
Ιωάννης Αδόλφος του Σλέσβιχ-Χόλσταϊν-Σόντερμπουργκ-Πλεν

Ο **Ιωάννης Αδόλφος**, δανικά Johan Adolf (8 Απριλίου 1634 - 2 Ιουλίου 1704) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Πλεν (1671-1704).

## Βιογραφία
Ήταν ο πρωτότοκος γιος του Ιωακείμ Ερνέστου, δούκα του Σλέσβιχ-Χόλσταϊν-Σόντερμπουργκ-Πλεν και της Δωροθέας του Όλντενμπουργκ, κόρης του Ιωάννη Αδόλφου, δούκα του Σλέσβιχ-Χόλσταϊν-Γκόττορπ.

Γεννήθηκε στο Άρενσμπεκ και ως νέος έκανε τη "Μεγάλη περιοδεία" του στην Ευρώπη, περνώντας από την Αγγλία και τη Γαλλία. Μαζί του ήταν ο κατά ένα έτος μικρότερος αδελφός του Αύγουστος. Το 1671 διαδέχθηκε τον πατέρα του και του απονεμήθηκε η διάκριση του Τάγματος του Ελέφαντος, η πιο υψηλή της Δανίας. Το 1684 έκτισε ένα κυνηγετικό περίπτερο στο Τράβενταλ, το επόμενο έτος τον ναό του Αγ. Ιωάννη στο Πλεν και το 1690 τον ενοριακό ναό του Πλεν. 

Έλαβε μέρος σε πολλούς πολέμους της εποχής του, όπως αυτούς με τους Οθωμανούς, ενώ είχε παραδώσει τη διακυβέρνηση της περιοχής του στη μητέρα του και τη σύζυγό του για το διάστημα αυτό. Κατά την περίοδο της εξουσίας του υπογράφηκε στο κυνηγετικό του περίπτερο η Συνθήκη του Τράβενταλ, η οποία ήταν ορόσημο κατά τον Μεγάλο Βόρειο Πόλεμο (1700-21). Το 1704 πήγε στην Ουγγαρία, όπου πολέμησε με τον στρατό του μαζί με αυτόν της Δανίας εναντίον των Κουρούκς, στασιαστών εναντίον των Αψβούργων. Έλαβε μέρος στη μάχη του Σμολένσκ. 

Το 1704 ο μόνος γιος του Αδόλφος Αύγουστος έπεσε από το άλογο και απεβίωσε. Τον ακολούθησε ο Ιωάννης Αδόλφος τρεις ημέρες μετά, σε ηλικία 70 ετών. Τον διαδέχθηκε ο εγγονός του Λεοπόλδος Αύγουστος (γιος του Αδόλφου Αυγούστου), που όμως απεβίωσε δύο έτη μετά σε ηλικία 4 ετών. Έτσι η διαδοχή πέρασε στον ανιψιό του Ιωάννη Αδόλφου, τον Ιωακείμ Φρειδερίκο.

## Οικογένεια
Νυμφεύτηκε τη Δωροθέα των Γουέλφων, κόρη του Ροδόλφου Αυγούστου, δούκα του Μπράουνσβαϊγκ-Βολφενμπύτελ και είχε τέκνα:
* Αδόλφος Αύγουστος 1680-1704
* Δωροθέα Σοφία 1692-1765, παντρεύτηκε τον Αδόλφο Φρειδερίκο Γ΄, δούκα του Μεκλεμβούργου-Στρέλιτς

## Πηγές
* Karl Sommeregger (1905), "Johann Adolph, Herzog zu Schleswig-Holstein-Plön", Allgemeine Deutsche Biographie (ADB) (in German), 50, Leipzig: Duncker & Humblot, pp. 684–686

## Εξωτερικοί Σύνδεσμοι
* Family line of Schleswig-Holstein-Plön 
* The Gentlemen's Tour by Two Princes  
* of Plön with a portrait of John Adolphus on emergency money 

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Ιωακείμ Φρειδερίκος του Σλέσβιχ-Χόλσταϊν-Σόντερμπουργκ-Πλεν

Ο **Ιωακείμ Φρειδερίκος**, γερμ. *Joachim Friedrich* (9 Μαΐου 1668 - 25 Ιανουαρίου 1722) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Πλεν (1706-1722).

## Βιογραφία
Ήταν ο πρωτότοκος γιος του Αυγούστου δούκα του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και της Ελισάβετ-Καρλόττας, κόρης του Φρειδερίκου πρίγκιπα του Άνχαλτ-Χαρτσγκερόντε.

Γεννήθηκε στο Μαγδεβούργο. Τον πατέρα του Αυγούστου διαδέχθηκε ο πρωτότοκος γιος Ιωάννης Αδόλφος, που παραχώρησε στον Αύγουστο το Νόρμπουργκ επί της νήσου Αλς. Το 1704 απεβίωσε ο Ιωάννης Αδόλφος και το 1706 τον διαδέχθηκε ο ανιψιός του Ιωακείμ Φρειδερίκος.

Απεβίωσε το 1722 στο Πλεν σε ηλικία 54 ετών χωρίς άρρενες απογόνους και βυθισμένος στα χρέη. Για τα επόμενα επτά έτη το κάστρο του Πλεν παρέμενε κενό και μέρος της οικοσκευής εκποιήθηκε, ενώ τη διαχείριση της ιδιοκτησίας ανέλαβε ο βασιλικός οίκος της Δανίας. Το 1729 το ανέλαβε ο Φρειδερίκος Αύγουστος, γιος του Χριστιανού Καρόλου, αδελφού του Ιωακείμ Φρειδερίκου.

## Οικογένεια
Νυμφεύτηκε πρώτα το 1704 τη Μαγδαληνή Ιουλιανή, κόρη του Ιωάννη Καρόλου του Βίττελσμπαχ, κόμη του Παλατινάτου-Γκέλνχαουζεν και είχε τέκνα:
* Καρλόττα Αμαλία 1709-1787, μοναχή στο αββαείο του Γκάντερσχαϊμ
* Ελισάβετ Ιουλιανή 1711, απεβίωσε σε βρεφική ηλικία
* Δωροθέα Αυγούστα Φρειδερίκη 1712-1765, μοναχή στο αββαείο του Γκάντερσχαϊμ
* Χριστιανή Λουίζα 1713-1778, παντρεύτηκε πρώτα τον Αλβέρτο Λουδοβίκο Φρειδερίκο, κόμη του Χοενλόε-Βάικερσχαϊμ και μετά τον Λουδοβίκο Φρειδερίκο των Βέττιν, πρίγκιπα της Σαξονίας-Χιλντμπουργκχάουζεν

Το 1720 απεβίωσε η Μαγδαληνή Ιουλιάνα και το 1721 ο Ιωακείμ Φρειδερίκος έκανε δεύτερο γάμο με την Ιουλιανή Λουίζα του Οίκου των Τσίρκσενα (*Cirksena*), κόρη του Χριστιανού Έμπερχαρντ, πρίγκιπα της Ανατολικής Φρισίας· δεν απέκτησαν τέκνα, καθώς η μοναδική της κύηση κατέληξε σε αποβολή.

## Παραπομπές


## Εξωτερικοί σύνδεσμοι
* 
* Family tree of the House of Schleswig-Holstein-Sonderburg
* Family line of Schleswig-Holstein-Plön

Κατηγορία:Οίκος του Σλέσβιχ-Χόλσταϊν-Σόντερμπουργκ
Σημαία της Καμπαρντίνο-Μπαλκάρια

[μικρογραφία|250x250εσ|Σημαία της [Δημοκρατία του Καμπαρντίνο-Μπαλκάρια|Καμπαρντίνο-Μπαλκαρία]]
Η **σημαία της Καμπαρντίνο-Μπαλκαρία**, στη Ρωσική Ομοσπονδία, είναι μια οριζόντια σημαία, με ένα λευκό κύκλο με το Όρος Ελμπρούς, το ψηλότερο βουνό στην Ευρώπη στο κέντρο. Τα χρώματα είναι τοποθετημένα με την εξής σειρά: μπλε, άσπρο και πράσινο και το ίδιο σχέδιο ακολουθείται στον κύκλο που περιλαμβάνει το όρος Ελμπρούς. 

Η σημαία καθιερώθηκε στις 21 Ιουλίου 1994. Οι αναλογίες είναι 2:3.

## Εξωτερικοί σύνδεσμοι

Κατηγορία:Σημαίες της Ρωσίας
Ιωάννης Δυοβουνιώτης

Ο **Ιωάννης Δυοβουνιώτης** ή **Γιάννης Ξήκης** (1763-1831) ήταν αρματολός και αγωνιστής του 1821 από το χωριό Δύο Βουνά της Φθιώτιδας, στο οποίο οφείλει το όνομά του. Ήταν πρωτοπαλίκαρο του Γεωργίου Ανδρούτσου κατά τα πρώτα χρόνια, αργότερα, μετά τα Ορλωφικά (1771) σχημάτισε δικό του σώμα και υποχρέωσε τους Τούρκους να του παραχωρήσουν το αρματολίκι του Ζητουνίου, Βοδονίτσας και Τουρκοχωρίου.

Την εποχή του κατατρεγμού των κλεφτών (1806) κατέφυγε στα Επτάνησα, απ' όπου επέστρεψε πάλι στη Ρούμελη το 1812. Ήταν μεταξύ των πρώτων στη Φιλική Εταιρεία, στις αρχές του 1820 από τον  Ιωάννη Φιλοίμωνα και μαζί με τους Διάκο, Πανουργιά ήταν ένας από τους πρωταγωνιστές της Επανάστασης στην Ανατολική Στερεά. Στις 8 Απριλίου 1821, αν και ο γιος του ήταν όμηρος του Αλή Πασά, πολιόρκησε και κατέλαβε το κάστρο της Βουδουνίτσας. Στη συνέχεια, μετά από συνάντηση με Διάκο και Πανουργιά στους Κομποτάδες  οργάνωσαν τον τρόπο αντιμετώπισης των στρατευμάτων του Ομέρ Βρυώνη και του Κιοσέ Μεχμέτ που κατέβαιναν στην Πελοπόννησο. Έτσι έλαβε μέρος στη μάχη της Αλαμάνας και της Γραβιάς. Στη Μάχη των Βασιλικών, αυτός υπέδειξε να καταλάβουν τη θέση των Βασιλικών και να εμποδίσουν εκεί την προέλαση των Τούρκων. Στη συνέχεια, στις 26 Αυγούστου 1821, μαζί με τον Πανουργιά, τον Γκούρα και τον Βασίλη Μπούσγο συμμετείχε στην αντεπίθεση και την τελική νίκη κατά των τουρκικών στρατευμάτων. Τα τελευταία χρόνια της Επανάστασης δεν είχε ενεργή συμμετοχή στον αγώνα. Γέρος πια είχε αποσυρθεί στο χωριό του, όπου πέθανε.

## Εξωτερικοί σύνδεσμοι
*Ιωάννης Δυοβουνιώτης στον ''Πανδέκτη'', του Εθνικού Ιδρύματος Ερευνών

## Παραπομπές


Κατηγορία:Αρματολοί
Κατηγορία:Έλληνες μέλη της Φιλικής Εταιρείας
Μεταθανάτια ζωή

Η **μεταθανάτια ζωή** (η οποία αναφέρεται επίσης ως *μετά θάνατον ζωή* ή *ζωή μετά το θάνατο*) είναι η πεποίθηση ότι ένα σημαντικό μέρος της ταυτότητας ενός ατόμου ή του ρεύματος συνείδησής του, συνεχίζει να εκδηλώνεται μετά το θάνατο του υλικού σώματος. Σύμφωνα με διάφορες ιδέες για τη ζωή μετά το θάνατο, η ουσιώδης πτυχή του ατόμου που ζει μετά το θάνατο μπορεί να είναι κάποιο μερικό στοιχείο ή ολόκληρη η ψυχή ή το πνεύμα ενός ατόμου που μεταφέρει μαζί του και μπορεί να προσδώσει προσωπική ταυτότητα ή, δεν μπορεί, όπως στην ινδική νιρβάνα. Η πίστη σε μια μετά θάνατον ζωή, η οποία μπορεί να είναι φυσική ή υπερφυσική, είναι σε αντίθεση με την πεποίθηση στην λήθη μετά το θάνατο.

Σε ορισμένες δημοφιλείς απόψεις, αυτή η συνεχιζόμενη ύπαρξη συχνά συμβαίνει σε ένα πνευματικό πεδίο, και σε άλλες δημοφιλείς απόψεις, το άτομο μπορεί να ξαναγεννηθεί σε αυτόν τον κόσμο και να ξεκινήσει ξανά τον κύκλο ζωής, πιθανώς χωρίς να θυμάται τι έχει κάνει στο παρελθόν. Στην τελευταία αυτή άποψη, τέτοιες αναγεννήσεις και θάνατοι μπορούν να γίνονται ξανά και ξανά συνεχώς έως ότου τα άτομα κερδίσουν την είσοδο σε ένα πνευματικό βασίλειο ή άλλο κόσμο. Οι μεγάλες απόψεις για τη μετά θάνατον ζωή προέρχονται από τη θρησκεία, τον εσωτερισμό και τη μεταφυσική.

Ορισμένα συστήματα πεποιθήσεων, όπως αυτά της Αβρααμικής παράδοσης, θεωρούν ότι οι νεκροί πηγαίνουν σε ένα συγκεκριμένο επίπεδο ύπαρξης μετά το θάνατο, όπως καθορίζεται από τον Θεό, ή άλλη Θεία Δίκη, με βάση τις πράξεις ή τις πεποιθήσεις τους κατά τη διάρκεια της ζωής. Αντίθετα, στα συστήματα μετενσάρκωσης, όπως εκείνα στις ινδικές θρησκείες, η φύση της συνεχιζόμενης ύπαρξης καθορίζεται άμεσα από τις πράξεις του ατόμου στην τελειωμένη ζωή και όχι από την απόφαση ενός άλλου όντος.

## Εξωτερικοί σύνδεσμοι
* 


Κατηγορία:Φιλοσοφία της θρησκείας
Κατηγορία:Θρησκευτική πίστη και δόγμα
Αϊσέλ

Η **Αϊσέλ Μαμάντοβα** (Αζέρικα: Aysel, 3 Ιουλίου 1989-), γνωστή επαγγελματικά ως Αϊσέλ, είναι Αζέρη τραγουδίστρια της τζαζ. Στις 8 Νοεμβρίου του 2017 ανακοινώθηκε ότι η Αϊσέλ θα εκπροσωπήσει το Αζερμπαϊτζάν στη Eurovision 2018. Παρακολούθησε μαθήματα στη Μουσική Ακαδημία του Μπακού.

Στον διαγωνισμό της Eurovision το 2018 έλαβε μέρος με το τραγούδι "X My Heart" στον πρώτο ημιτελικό στις 8 Μαΐου 2018 στη Λισαβόνα, όμως απέτυχε να προκριθεί στον τελικό, και ήταν η πρώτη φορά που το Αζερμπαϊτζάν απέτυχε να προκριθεί στον μεγάλο τελικό.

## Παραπομπές


## Εξωτερικοί σύνδεσμοι

* Κανάλι στο YouTube
* Σελίδα στο Twitter
* Σελίδα στο Instagram

Κατηγορία:Αζέρες τραγουδίστριες
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Κατηγορία:Συμμετέχοντες στη Eurovision
Χριστιανός Κάρολος του Σλέσβιχ-Χόλσταϊν-Σόντερμπουργκ-Πλεν-Νόρμπουργκ

Ο **Χριστιανός Κάρολος**, γερμανικά Christian Karl (20 Αυγούστου 1674 - 23 Μαΐου 1706) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και αξιωματικός στον στρατό του Βρανδεμβούργου.

## Βιογραφία
Ήταν ο δευτερότοκος γιος του Αυγούστου, δούκα του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και της Ελισάβετ-Καρλόττας, κόρης του Φρειδερίκου, πρίγκιπα του Άνχαλτ-Χαρτσγκερόντε.

Γεννήθηκε στο Μαγδεμβούργο. Έγινε αξιωματικός στον στρατό του Βρανδεμβούργου και προήχθη σε συνταγματάρχη το 1697. Οκτώ έτη μετά έγινε υποστράτηγος. Το 1699 ο πρωτότοκος αδελφός του διαδέχθηκε τον πατέρα τους. Ο Χριστιανός Κάρολος έλαβε από κοινού με τον αδελφό του (paréage) τις κτήσεις του θείου τους, το Σέμπιγκορ και το Γκότεσγκαμπε επί της νήσου Έρε. 

Το 1706 ασθένησε από ευλογιά και απεβίωσε σε ηλικία 32 ετών. Τάφηκε αρχικά στο Νόρμπουργκ και μετά, όταν ο γιος του έγινε δούκας του Σλέσβιχ-Χόλσταϊν-Σόντερμπουργκ-Πλεν, η σορός του μεταφέρθηκε στη δουκική κρύπτη στο Πλεν (Plön).

## Οικογένεια
Νυμφεύτηκε το 1702 τη Δωροθέα-Χριστίνα, κόρη του Ιωάννη-Φραγκίσκου κυρίου του Άιχελμπεργκ. Είχε τέκνα:
* Καρλόττα-Αμαλία γενν.1703, απεβίωσε σε παιδική ηλικία.
* Βιλελμίνη-Αυγούστα 1704-1749, παντρεύτηκε τον Κορράδο-Ντέτλεφ του Ρέβεντλο.
* Φρειδερίκος-Κάρολος 1706-1761, ο τελευταίος δούκας του Σλέσβιχ-Χόλσταϊν-Σόντερμπουργκ-Πλεν.

Ο γάμος ήταν μοργανατικός και μυστικός και ο Χριστιανός-Κάρολος παραιτήθηκε των δουκικών δικαιωμάτων, δίνοντας στους απογόνους του το επώνυμο *φον Κάρλσταϊν*. Αν και τα τέκνα μοργανατικού γάμου εξαιρούνται της διαδοχής, όταν απεβίωσε ο μεγαλύτερος αδελφός του, τον διαδέχθηκε ο μόνος γιος του Χριστιανού-Καρόλου, Φρειδερίκος-Κάρολος.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Κατηγορία:Πρίγκιπες της Δανίας
Φρειδερίκος Κάρολος του Σλέσβιχ-Χόλσταϊν-Σόντερμπουργκ-Πλεν

Ο **Φρειδερίκος Κάρολος**, γερμ. Friedrich Karl (4 Αυγούστου 1706 - 18/19 Οκτωβρίου 1761) από τον Οίκο του Σλέσβιχ-Χόλσταϊν-Σόντερμπουργκ ήταν ο τελευταίος δούκας του Σλέσβιχ-Χόλσταϊν-Σόντερμπουργκ-Πλεν (1722-171).

## Βιογραφία
Ήταν ο μόνος γιος του Χριστιανού-Καρόλου, πρίγκιπα του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και της Δωροθέας-Χριστίνας φον Άιχελμπεργκ. Ο γάμος ήταν μοργανατικός και δόθηκε το επώνυμο *φον Άιχελμπεργκ* στη Δωροθέα-Χριστίνα και τους απογόνους της.

Γεννήθηκε στο Σόντερμπουργκ. Ο Ιωακείμ-Φρειδερίκος, αδελφός του πατέρα του, απεβίωσε το 1722 χωρίς άρρενα τέκνα και τον διαδέχθηκε ο Φρειδερίκος-Κάρολος ως δούκας του Σλέσβιχ-Χόλσταϊν-Σόντερμπουργκ-Πλεν. Επειδή ο γάμος του πατέρα του ήταν μοργανατικός, η ανάληψη της εξουσίας καθυστέρησε. 

### Προστάτης της Τέχνης του μπαρόκ
Το Πλεν απόλαυσε μία ανθηρή πνευματική ζωή με την προστασία των Τεχνών από τον Φρειδερίκο-Κάρολο. Ο δούκας σχεδίασε, έκτισε και ξαναέκτισε κατοικίες και κήπους σε ρυθμό μπαρόκ και ροκοκό. Πολλά υπάρχουν ακόμη, όπως το κάστρο Πλεν και η *οικία του πρίγκιπα*. Άλλα δεν υπάρχουν πια, όπως η θερινή κατοικία στο Τράβενταλ, που κατεδαφίστηκε τον 19ο αι.

Απεβίωσε το 1761 στο ανάκτορο Τράβενταλ. Δεν είχε άρρενα τέκνα και πέντε έτη πριν είχε κάνει συμφωνία (pakt) με τον Φρειδερίκο Ε΄ της Δανίας, που τον όριζε διάδοχό του. Η σύζυγός του αναγνωρίστηκε ως πριγκίπισσα από τη Δανία έτη μετά.

## Οικογένεια
Νυμφεύτηκε πριν το 1732 τη Χριστίνα Άρμγκαρτ του Ρέβεντλο, κόρη του Χριστιανού-Ντέτλεφ, κόμη του Ρέβεντλο (του οποίου η αδελφή Άννα-Σοφία είχε παντρευτεί τον Φρειδερίκο Δ΄ της Δανίας) σε μοργανατκό γάμο. Το ζεύγος είχε τέκνα:
* Σοφία-Χριστίνα-Λουίζα 1732-1757, μέλος του αββαείου του Κβέντλινμπουργκ.
* Φρειδερίκη-Σοφία-Καρλόττα 1736-1769, παντρεύτηκε τον Γεώργιο-Λουδοβίκο Β΄ του Έρμπαχ-Σένμπεργκ.
* Καρλόττα-Αμαλία-Βιλελμίνη 1744-1770, παντρεύτηκε τον Φρειδερίκο-Χριστιανό Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ.
* Λουίζα-Αλμπερτίνα 1748-1770, παντρεύτηκε τον Φρειδερίκο-Αλβέρτο, πρίγκιπα του Άνχαλτ-Μπέρνμπουργκ.

Από τις μη νόμιμες σχέσεις του με τη Σοφία Αγνή Ολεάριους και τη Μαρία Αικατερίνη Μπάιν, απέκτησε 6 και 4 τέκνα αντίστοιχα. Ο δούκας αναγνώρισε και νομιμοποίησε όλα τα νόθα τέκνα του (8 κόρες και 2 γιους) και σε όλα, όπως και στις μητέρες τους, έδωσε γαίες, τίτλους και χρήματα.

## Αναφορές σε πηγές


## Βιβλιογραφία
* Carsten Porskrog Rasmussen, Elke Imberger, Dieter Lohmeier, & Ingwer Momsen, Die Fürsten des Landes: Herzöge und Grafen von Schleswig, Holstein und Lauenburg; Neumünster, Germany: Wachholtz Verlag, 2008.
* Traugott Schulze & Gerd Stolz, Die Herzogszeit in Plön, 1564-1761; Husum, Germany: Husum Verlag, 1983.
* Dirck W. Storm, The Holstein Steinholzes: Their Origin and Descent; privately published monograph [2008].

## Εξωτερικοί σύνδεσμοι
* Family line of Schleswig-Holstein-Plön
* Plön Castle at www.geschichte-s-h.de

Κατηγορία:Οίκος του Σλέσβιχ-Χόλσταϊν-Σόντερμπουργκ
'
Κατηγορία:Πρίγκιπες της Δανίας
Ραλούκα Τζεορτζιάνα Σερμπάν

Η **Ραλούκα Τζεορτζιάνα Σερμπάν**, (*[[λατινικό αλφάβητο]]: Raluca Georgiana Serban*), γεννημένη στις 17 Ιουνίου 1997, είναι Κυπρία, Ρουμανικής καταγωγής, πρωταθλήτρια της αντισφαίρισης. 

## Βιογραφία
Ξεκίνησε την αγωνιστική δράση και να συμμετέχει σε διεθνή τουρνουά το 2014. Η Σερμπάν σήμερα, 2017, έχει Ρουμανική υπηκοότητα αλλά μένει στην Κύπρο από το 2001 και την εκπροσωπεί στους αγώνες μικρών κρατών της Ευρώπης λόγω ενός κανονισμού που το επιτρέπει σε μόνιμους κατοίκους, στα τουρνουά εκπροσωπεί τη Ρουμανία.

## Με την εθνική Κύπρου
Στους Αγώνες μικρών κρατών Ευρώπης το 2015 στο Ρέικιαβικ κατέκτησε το χάλκινο μετάλλιο στο απλό χάνοντας στα ημιτελικά από την Ντάνκα Κόβινιτς, και το χρυσό μετάλλιο στο μεικτό με συμπαίκτη τον Πέτρο Χρυσοχό.

Στους Αγώνες μικρών κρατών Ευρώπης το 2017 στο Σαν Μαρίνο ήταν νικήτρια στο απλό, νικήτρια στο διπλό με συμπαίκτρια τη Μαρία Σιοπαχά και νικήτρια στο μεικτό με συμπαίκτη τον Ελευθέριο Νέο.

## Παραπομπές


Κατηγορία:Κύπριες αθλήτριες της αντισφαίρισης
Κατηγορία:Ρουμάνες αθλήτριες της αντισφαίρισης
Λουδοβίκος Κάρολος του Σλέσβιχ-Χόλσταϊν-Σόντερμπουργκ-Φραντσχάγκεν

Ο **Λουδοβίκος Κάρολος**, γερμ. Ludwig Karl (4 Ιουνίου 1684 - 11 Οκτωβρίου 1708 ή 11 Φεβρουαρίου 1708) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Φραντσχάγκεν (1707).

## Βιογραφία
Ήταν ο δευτερότοκος γιος του Χριστιανού-Αδόλφου Α΄ δούκα του Σ.-Χ.-Σόντερμπουργκ-Φράντσχαγκεν και της Ελεονώρας-Καρλόττας των Ασκάνια, κόρης του Φραγκίσκου-Ερρίκου δούκα της Σαξονίας-Λάουενμπουργκ.

Η μητέρα του ασκούσε ισχυρό έλεγχο επάνω του, κάτι που τον ώθησε ήδη στα 18 του να θελήσει να αποδεσμευτεί. Έτσι απευθύνθηκε στον Φρειδερίκο Γουλιέλμο δούκα του Μεκλεμβούργου-Σβερίν, ζητώντας του να τον στρατολογήσει ακόμη και κόντρα στις τυχόν αντιρρήσεις τής μητέρας του, κάτι που εκείνος δεν αρνήθηκε, όμως συνάντησε την σθεναρή άρνηση της Ελεονώρας Καρλόττας. Το 1706 ο Λουδοβίκος Κάρολος ζήτησε τη μεσολάβηση της Σοφίας του Αννοβέρου, ώστε να καταταγεί στον Πρωσικό στρατό· έτσι εκείνη απευθύνθηκε με επιστολή στον Φρειδερίκο Α΄ της Πρωσίας, όμως εκ του αποτελέσματος ούτε αυτή η προσπάθεια φαίνεται να τελεσφόρησε.

Στο μεταξύ τον Ιούνιο του 1706 η μητέρα του αντιλήφθηκε την ερωτική σχέση, που είχε συνάψει ο Λουδοβίκος Κάρολος με την Άννα Βαρβάρα Δωροθέα του Βίντερφελντ, κυρία της Αυλής της και μερικά χρόνια μεγαλύτερης από τον γιο της, και απευθύνθηκε με τη σειρά της στον δούκα Φρειδερίκο Γουλιέλμο για βοήθεια απέναντι στην -κατώτερης τάξης και ήδη μια φορά διαζευγμένης- αυλική της, που ξελόγιασε τον γιο της. Πράγματι με τη μεσολάβηση του Φρειδερίκου Γουλιέλμου απαγορεύτηκε στον τοπικό ιερέα να παντρέψει το ζευγάρι, αν τυχόν του εζητείτο, ενώ και η Άννα Βαρβάρα Δωροθέα έλαβε γραπτή διαταγή να μην προχωρήσει σε γάμο με τον Λουδοβίκο Κάρολο. Οι κινήσεις αυτές αποδείχτηκαν μάταιες, αφού το ζευγάρι είχε ήδη παντρευτεί κρυφά τον Δεκέμβριο του 1705, και εκείνη ήταν ήδη έγκυος στο πρώτο τους παιδί.

Το 1707 ο Λουδοβίκος Κάρολος διαδέχθηκε τον μεγαλύτερο αδελφό του Λεοπόλδο Χριστιανό ως δούκας του Σ.-Χ,-Σόντερμπουργκ-Φραντσχάγκεν, απεβίωσε όμως ήδη το επόμενο έτος σε ηλικία 24 ετών. Τον διαδέχθηκε ο γιος του Χριστιανός Αδόλφος, που όμως απεβίωσε λίγους μήνες αργότερα. Ήταν το τελευταίο άρρεν μέλος του κλάδου, ο οποίος έτσι εξέλιπε.

## Οικογένεια
Νυμφεύτηκε το 1705 την Άννα-Βαρβάρα-Δωροθέα του Βίντερφελντ, κυρία της Αυλής της μητέρας του και απέκτησαν τέκνα:
* Ελεονόρα-Καρλόττα-Χριστιανή 1706-1708
* Χριστιανός-Αδόλφος Β΄ 1707-1709, δούκας του Σλέσβιχ-Χόλσταϊν-Σόντερμπουργκ-Φράντσχαγκεν.

## Βιβλιογραφία
* Stokvis, Anthony Marinus Hendrik Johan (1890–93). Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours (E.J. Brill Leide ed.)

## Πηγές
* «Descendants of Johann the Younger of Schleswig-Holstein-Sonderburg»
* Georg Christian Friedrich Lisch: «Ueber die letzten Herzoge von Holstein-Sonderburg von der Linie Franzhagen» In: Jahrbücher des Vereins für Mecklenburgische Geschichte und Altertumskunde, Band 31 (1866), Dokumentenserver der Landesbibliothek Mecklemburg-Vorpommern, σελ. 17-21, 23-34 (γερμ.)

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Κύπελλο Ελλάδος υδατοσφαίρισης γυναικών 2018

Το **[[Κύπελλο Ελλάδος υδατοσφαίρισης γυναικών]]** 2017-18 ήταν η πρώτη διοργάνωση στην ιστορία του θεσμού, και πήραν μέρος οι 8 ομάδες της Α1 κατηγορίας. Η τελική φάση διεξήχθη με τη μορφή Φάιναλ-4 στο Δημοτικό Κολυμβητήριο Καρπενησίου. Κυπελλούχος αναδείχθηκε ο Ολυμπιακός Πειραιώς.

## Προημιτελικοί

## Φάιναλ-φορ
Το final 4 της διοργάνωσης διεξήχθη στο Καρπενήσι στις 30 και 31 Μαρτίου.

### Ημιτελικοί

### Τελικός

* **Διαιτητές:** Μπουδραμής, Κουρτίδης
* **Συνθέσεις:
** **** ([[Χάρης Παυλίδης]]): [[Χρυσή Διαμαντοπούλου|Διαμαντοπούλου Χρ.]], [[Ελευθερία Πλευρίτου|Πλευρίτου Ελ.]] 2, [[Μόνικα Έγκενς|Έγκενς]] 4, [[Νικολέτα Ελευθεριάδου|Ελευθεριάδου]], [[Φιλιώ Μανωλιουδάκη|Μανωλιουδάκη]], [[Άλκηστη Αβραμίδου|Αβραμίδου]] 3, [[Αλεξάνδρα Ασημάκη|Ασημάκη]] 1, [[Μαργαρίτα Πλευρίτου|Πλευρίτου Μαργ.]] 1, [[Τζούλια Έμμολο|Έμμολο]] 1, [[Βάσω Πλευρίτου|Πλευρίτου Βασ.]] 1, [[Χριστίνα Τσουκαλά|Τσουκαλά]], [[Μαρία Μυριοκεφαλιτάκη|Μυριοκεφαλιτάκη]] 1, [[Ιωάννα Σταματοπούλου|Σταματοπούλου]], Κωνσταντοπούλου, Φουντωτού
** [[Αρχείο:900px HEX-EABA65 anchor background HEX-FA0000 White HEX-000088.svg|24px]] [[ΝΟ Βουλιαγμένης (υδατοσφαίριση γυναικών)|Ν.Ο. Βουλιαγμένης]] ([[Αλεξία Καμμένου]]): Κούβδου, Νιχάουζ 2, [[Ιωάννα Χυδηριώτη|Χυδηριώτη]] 3, Τζελέπη, Κώτσια, [[Έλενα Ξενάκη|Ξενάκη]] 3, Μαυρωτά Ιφ., [[Μαρία Πάτρα|Πάτρα]] 1, Κούλχαας 2, Διαμαντοπούλου Βασ., Κοκκινάκη, Αντωνιάδη, Κοτσιώνη, Νίνου Π., [[Ειρήνη Νίνου|Νίνου Ειρ.]]

* **Διακρίσεις:**
** **Πολυτιμότερη Παίκτρια (MVP):**  [[Μόνικα Έγκενς]] ([[Ολυμπιακός Σ.Φ.Π. (υδατοσφαίριση γυναικών)|Ολυμπιακός Πειραιώς]])
** **Καλύτερη τερματοφύλακας:**  [[Χρυσή Διαμαντοπούλου]] ([[Ολυμπιακός Σ.Φ.Π. (υδατοσφαίριση γυναικών)|Ολυμπιακός Πειραιώς]])
** **Πρώτες σκόρερ:'''  Μόνικα Έγκενς (Ολυμπιακός Πειραιώς),  Άλκηστη Αβραμίδου (Ολυμπιακός Πειραιώς): 8 γκολ

## Παραπομπές


## Εξωτερικοί σύνδεσμοι - Πηγές
* Εύκολα στον τελικό ο ΝΟ Βουλιαγμένης, 17-5 τον ΝΟ Ρεθύμνου  koe.org.gr
* Οι δηλώσεις των πρωταγωνιστών του πρώτου ημιτελικού  koe.org.gr
* Καταιγιστικός ο Ολυμπιακός, πάει τελικό, 23-4 τον Νηρέα Χαλανδρίου  koe.org.gr
* Οι δηλώσεις των πρωταγωνιστών του δεύτερου ημιτελικού  koe.org.gr
* Οι δηλώσεις των πρωταγωνιστών του μεγάλου τελικού (photos)  koe.org.gr

2018
Κατηγορία:Υδατοσφαίριση το 2018
Κύπελλο Ελλάδος υδατοσφαίρισης ανδρών 2018

Το Κύπελλο Ελλάδος πόλο ανδρών της περιόδου 2017-18 διεξήχθη με τη συμμετοχή 15 ομάδων, δώδεκα από την Α1 κατηγορία και τριών απ' την Α2. Τον τίτλο κατέκτησε ο '''Ολυμπιακός''' για 19η φορά στην ιστορία του. 

## Α' Φάση

Χωρίς αγώνα προκρίθηκε ο Υδραϊκός.

## Προημιτελικοί

## 19ο Φάιναλ Φορ
Διεξήχθη στις 23 και 24 Μαρτίου 2018 στο Ιωνικό κολυμβητήριο της Χίου.

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: **Κυπελλούχος Ελλάδος 2018**
# 22px Α.Ν.Ο. Γλυφάδας
# 24px Ν.Ο. Βουλιαγμένης και 24px Πανιώνιος Γ.Σ.Σ.

## Παραπομπές


2018
Κατηγορία:Υδατοσφαίριση το 2017
Κατηγορία:Υδατοσφαίριση το 2018
Είσαι η πατρίδα μου

**Είσαι η πατρίδα μου** (τούρκικα: **Vatanım Sensin**, «Είσαι η πατρίδα μου») είναι μια ιστορική τηλεοπτική σαπουνόπερα τουρκικής παραγωγής, παράγεται από O3 Medya Production. Η σειρά βασίζεται στην τουρκική αγωνία στην Κατοχή της Σμύρνης.

## Χαρακτήρες και Ηθοποιοί
***Τούρκοι**
** Συνταγματάρχης/Στρατηγός Τζεβντέτ - (Χαλίτ Εργκέντς)
** Νοσοκόμα Αζιζέ - (Μπεργκιουζάρ Κορέλ)
** Συνταγματάρχης/Στρατηγός Τεβφίκ - (Ονουρ Σαϊλάκ)
**Αλί Κεμάλ - (Κουμπιλάι Ακα)
**Χίλαλ - (Μιράι Ντάνερ)
**Γιλντίζ - (Πίναρ Ντενιζ)
**Χασίμπε - (Σελίλε Τογιόν)
**Γιάκουπ - (Φατίχ Αρθμαν)
**Πασάς Εσρεφ - (Χακάν Σαλίμνις)
***Έλληνες**
**Αντιπλοίαρχος Βασίλης - (Μπακί Νταβρακ)
**Κυρία Βερόνικα - (Σεναν Καρα) 
**Υπολοχαγός Λεωνίδας - (Μπόραν Κουζούμ)
**Εφταλία - (Σεμπνεμ Χασσανίσουγκη)
**Χρίστο - (Καν Κολουκίσα)
**Συνταγματάρχης Σταυρός - (Τουγρούλ Τιουλεκ)
**Ελένη - (Γιασεμίν Σάβλοβσκι)
** Χατζημιχάλης - (Εμρε Σεν)
***Οι άλλοι**
**Κάρολος (Charles) Χάμιλτον - (Οκάν Γιαλαμπίκ)
**Γινον Στεινερ - (Μερτ Ντενιζμεν)

Κατηγορία:Ιστορικές τηλεοπτικές σειρές
Κατηγορία:Τουρκικές τηλεοπτικές σειρές
Κατηγορία:Κατοχή της Σμύρνης
Ψευδο-Επιφάνιος

Ο **Ψευδο-Επιφάνιος** είναι η ονομασία με την οποία είναι γνωστός Χριστιανός ανώνυμος συγγραφέας του 8ου αιώνα, ο οποίος συνέγραψε σειρά μύθων σχετικά με τους βίους των δώδεκα αποστόλων.

## Παραπομπές


Κατηγορία:Χριστιανοί συγγραφείς
Κατηγορία:Απόκρυφα κείμενα της Καινής Διαθήκης
Ανδρέας Τ. Παπαϊωάννου

Ο **Ανδρέας Παπαϊωάννου** (1909 -  6 Ιουλίου 1994) ήταν Έλληνας φαρμακοποιός και πολιτικός. 

## Πολιτική σταδιοδρομία
Γιος του Τηλέμαχου Παπαϊωάννου, γεννήθηκε το 1909 και εργάστηκε ως φαρμακοποιός. Εξελέγη βουλευτής Δράμας με την ΕΡΕ το 1956.

Πέθανε σε ηλικία 85 ετών στη Δράμα στις 6 Ιουλίου 1994 .

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με την ΕΡΕ
Ηλεκτρονική μεταφορά χρημάτων

Η **ηλεκτρονική μεταφορά χρημάτων** (αγγλικά: *electronic funds transfer, EFT*) είναι η ηλεκτρονική μεταφορά χρημάτων από ένα τραπεζικό λογαριασμό σε έναν άλλο, μέσω υπολογιστικών συστημάτων, χωρίς την άμεση παρέμβαση τραπεζικών υπαλλήλων. Η μεταφορά μπορεί να γίνει ανάμεσα σε έναν ή και πολλαπλούς χρηματοοικονομικούς διαμεσολαβητές.

## Παραδείγματα χρήσης
* Ηλεκτρονικές αγορές
* Αγορές με χρεωστικές ή πιστωτικές κάρτες
* Internet banking
* Πάγιες εντολές
* Εξυπηρέτηση μισθοδοσίας
* Ηλεκτρονική πληρωμή λογαριασμών
* Τραπεζικό έμβασμα

Κατηγορία:Τραπεζικές συναλλαγές
Εύα Γιοχάνες

Η **Εύα Γιοχάνες** (*[[γερμανικά]]: Eva Johannes*), (Δρέσδη, 8 Οκτωβρίου 1934 - 4 Δεκεμβρίου 2015), ήταν Γερμανίδα πρωταθλήτρια της αντισφαίρισης στην Ανατολική Γερμανία. 

Γεννήθηκε ως *Εύα Mannschatz*, Γιοχάνες ήταν το όνομα του συζύγου της, άρχισε την αντισφαίριση με τη μεγαλύτερη αδελφή της στον σύλλογο *TC Bad Weisser Hirsch*.
Μία από τις μεγαλύτερες επιτυχίες της είναι οι εμφανίσεις της στα διεθνή τουρνουά της Αιγύπτου. Το 1959 κέρδισε το απλό, το 1960 έπαιξε και στις τρεις διοργανώσεις στον τελικό του Καΐρου, απλό διπλό και μεικτό, αλλά θα μπορούσε να «μόνο» μαζί με τον Horst Stahlberg κερδίσει τις μικτό διπλό. 

Λόγω της απαγόρευσης του καθεστώτος μπορούσε να συμμετάσχει σε ελάχιστα τουρνουά, πήρε μέρος σε μερικά στη Δυτική Γερμανία πριν την ανέγερση του Τείχους του Βερολίνου. Το 1959 κέρδισε το τουρνουά του Αμβούργου, επίσης το τουρνουά του Zinnowitz το 1957 και το 1962 στο απλό. 

Ήταν πρωταθλήτρια Ανατολικής Γερμανίας στο απλό το 1953, 1954, 1957, 1958, 1959, 1960, 1961, 1962, 1963 και το 1964, στο διπλό το 1959, 1960, 1961, 1962, 1963, 1964, 1965 και το 1968 και στο μεικτό το 1959, 1960, 1961, 1963, 1964 και το 1965.

Μετά το τέλος της καριέρας της εργάστηκε ως δάσκαλος γυμνάστρια. Η Γερμανική ένωση αντισφαίρισης (DTB) την τιμήσε το 1999 ως "Προπονητής της Χρονιάς". Με την επανένωση της Γερμανίας συμμετείχε σε πολλά διεθνή τουρουά παλιμάχων, ήταν πρωταθλήτρια ευρώπης στο μεικτό και διπλό.

## Παραπομπές

## Πηγές
* R. Streppelhoff: *Tennis als Leistungssport in der DDR.* In: *Stadion. Internationale Zeitschrift für Geschichte des Sports.* 23 (2007), 2, S. 243-264

Κατηγορία:Ανατολικογερμανίδες αθλήτριες της αντισφαίρισης
Κατηγορία:Γερμανοί προπονητές της αντισφαίρισης
Κοινότητα για την Παγκόσμια Διατραπεζική Οικονομική Επικοινωνία

H **Κοινότητα για την Παγκόσμια Διατραπεζική Οικονομική Επικοινωνία** (αγγλικά: **SWIFT**) επιτρέπει την ανταλλαγή πληροφοριών για χρηματοπιστωτικές συναλλαγές ανάμεσα σε χρηματοπιστωτικά ιδρύματα σε παγκόσμια κλίμακα, παρέχοντας ένα ασφαλές, τυποποιημένο και αξιόπιστο περιβάλλον.

Η SWIFT παρέχει επίσης υπηρεσίες λογισμικού σε χρηματοπιστωτικά ιδρύματα, που προορίζονται κυρίως για χρήση στο SWIFTNet δίκτυο. O Κωδικός Ταυτοποίησης Επιχείρησης (BIC) (πρωτύτερα Κωδικός Ταυτοποίησης Τράπεζας), όπως ορίζεται από το πρότυπο ISO 9362, έχει πλέον τη δημοφιλή ονομασία "SWIFT Code".

Κατηγορία:Οικονομία
Κατηγορία:Επικοινωνία
Κατηγορία:Συστήματα πληρωμών
Ίρμγκαρντ Γιάκε

Η **Ίρμγκαρντ Γιάκε** (*[[γερμανικά]]: Irmgard Jacke*), (Δρέσδη, 8 Οκτωβρίου 1934 - 4 Δεκεμβρίου 2015), ήταν Γερμανίδα πρωταθλήτρια της αντισφαίρισης στην Ανατολική Γερμανία. 

Γεννήθηκε ως *Ίμγκραντ Χαλμπάουερ*, Γιάκε ήταν το όνομα του συζύγου της, Βόλφγκανγκ Γιάκε επίσης πρωταθλητή της αντισφαίρισης όπως και ο γιος τους Γκουίντο Γιάκε. Έμαθε αντισφαίριση κι έκανε τα πρώτα της βήματα στην γενέτηρά της Λειψία όπου η οικογένεια της είχε γήπεδα αντισφαίρισης. 15 ετών ήταν πρωταθλήτρια Γερμανίας στο διπλό και νικήτρια σε πολλά τουρνουά, σε ένα από αυτά γνώρισε και τον σύζυγο της. Μετά τον Β΄παγκόσμιο πόλεμο και τον διαχωρισμό της Γερμανίας έγινε πολίτης της Ανατολικής Γερμανίας.

Από το 1955 έως το 1965 συμμετείχε στο διεθνές τουρνουά της Zinnowitz, το σημαντικότερο στην Ανατολική Γερμανία, όπου ήταν νικήτρια στο μεικτό το 1955.

Ήταν πρωταθλήτρια Ανατολικής Γερμανίας στο απλό το 1949, 1950, 1951 και το 1952, στο διπλό το 1950, στο μεικτό το 1949 και 1950 με συμπαίκτη τον σύζυγο της.

## Παραπομπές

Κατηγορία:Ανατολικογερμανίδες αθλήτριες της αντισφαίρισης
Κατηγορία:Γερμανίδες αθλήτριες της αντισφαίρισης
Ότο Μπλομ

Ο **Ότο Μπλομ** (*[[Λατινικό αλφάβητο]] : Otte Pierre Nicolas "Otto" Blom*), (19 Μαρτίου 1887 - 22 Ιουλίου 1972), ήταν Ολλανδός πρωταθλητής της αντισφαίρισης. 

Το 1909, 1910 και 1911 κέρδισε τον τίτλο του απλού στο Ολλανδικό πρωτάθλημα αντισφαίρισης. Στο ίδιο τουρνουά κέρδισε το διπλό των ανδρών το 1909 και το 1912 και το μικτό διπλό το 1906 και το 1911.

Στο Γουίμπλεντον συμμετείχε το 1909 και το 1910. Το 1909 είναι αποκλείστηκε στον πρώτο γύρο του απλού και το 1910 στον τέταρτο γύρο και στο διπλό την ίδια χρονιά έφτασε στον δεύτερο γύρο .

Το 1912 συμμετείχε στους Ολυμπιακούς αγώνες της Στοκχόλμης στην αντισφαίριση όπου στο απλό αποκλείστηκε από τον πρώτο γύρο.

## Παραπομπές


Κατηγορία:Ολλανδοί αθλητές της αντισφαίρισης
Πρόχορος (διάκονος)

Ο **Πρόχορος** ήταν ένας εκ των Επτά Διακόνων οι οποίοι επελέγησαν για την φροντίδα των πτωχών της Χριστιανικής κοινότητας της Ιερουσαλήμ (Πράξεις ). Σύμφωνα με την ύστερη παράδοση ήταν, επίσης, ένας εκ των Εβδομήκοντα Αποστόλων οι οποίοι εστάλησαν από τον Ιησού, όπως αυτό αναφέρεται στο Ευαγγέλιο του Λουκά.

Η παράδοση αναφέρει τον Πρόχορο ως τον ανιψιό του Στέφανου του Πρωτομάρτυρα. Ο Άγιος Πρόχορος συνόδευσε τον Άγιο Απόστολο Πέτρο, ο οποίος τον χειροτόνησε ως επίσκοπο της πόλεως της Νικομήδειας. Πιστεύεται, επίσης, πως ήταν σύντροφος του Ιωάννη του Απόστολου, ο οποίος τον χειροτόνησε ως Επίσκοπο της Νικομήδειας στη Βιθυνία. Πιστεύεται, εσφαλμένα, ως ο συγγραφέας των απόκρυφων Πράξεων του Ιωάννη, οι οποίες χρονολογούνται, από σημερινούς μελετητές, στα τέλη του 2ου αιώνα. Σύμφωνη με την ύστερη παράδοση, ήταν Επίσκοπος της Αντιόχειας, ενώ απεβίωσε ως μάρτυρας στην Αντιόχεια, στα τέλη του 1ου αιώνα.

Στην Ορθόδοξη εικονογραφία αναπαριστάται πάντοτε ως γραφέας του Ιωάννη του Ευαγγελιστή.

## Παραπομπές


## Εξωτερικοί σύνδεσμοι

* Prochorus – *Ökumenisches Heiligenlexikon*
* 

Κατηγορία:Εβδομήκοντα Απόστολοι
Κατηγορία:Άγιοι από την Ρωμαϊκή Μικρά Ασία
Κατηγορία:Πρόσωπα των Πράξεων των Αποστόλων
Κατηγορία:Μητροπολίτες Νικομηδείας
Αλέξανδρος Απάμειας

Ο **Αλέξανδρος** ήταν χριστιανός επίσκοπος της Απάμειας στη Συρία, στην διάρκεια του 5ου αιώνα.

Ήταν ένας εκ των μετριοπαθών Ανατολικών επισκόπων κατά την διάρκεια του νεστοριανού ζητήματος, καθώς και ένας εκ των οκτώ επισκόπων οι οποίοι εκπροσώπησαν την παράταξη του Ιωάννη Αντιοχείας ενώπιον του Αυτοκράτορα Θεοδόσιου Β΄. Ο Αλέξανδρος εστάλη μαζί με τον ομώνυμό του, Αλέξανδρο Ιεραπόλεως, από τον Ιωάννη Αντιοχείας στη Σύνοδο της Εφέσου το 431.  Οι δύο Αλέξανδροι ανέφεραν πως, καθώς ο Ιωάννης δεν είχε ακόμη φτάσει στην Έφεσο, η σύνοδος, ως αποτέλεσμα, δεν ήταν δυνατό να ξεκινήσει δίχως αυτόν.

Επιστολή του διασώζεται γραμμένη στα λατινικά εντός της *Nova Collectio Conciliorum* του Ετιέν Μπαλύζ, σ. 834. κ. 132, Παρίσι, 1683.

## Παραπομπές


Κατηγορία:Επίσκοποι του 5ου αιώνα
Ασφαλιστικός Όμιλος Generali

Ο **Όμιλος [[Assicurazioni Generali]]** είναι πολυεθνική ασφαλιστική εταιρία με έδρα την Τεργέστη της Ιταλίας και είναι ο τρίτος σε μέγεθος πάροχος υπηρεσιών ασφάλισης παγκοσμίως. Το 2010 ο Όμιλος Assicurazioni Generali ήταν με βάση τα έσοδά του ο δεύτερος ασφαλιστικός φορέας παγκοσμίως, πίσω από την AXA.

Η εταιρία είναι 57η στη λίστα εταιριών Fortune Global για το 2017 και ήταν 43η στην κατάταξη της MIT’s "Smartest Companies" για το 2015.Έχει παρουσία σε περισσότερες από 60 χώρες, με 450 εταιρείες και σχεδόν 78.000 υπαλλήλους.

## Σήμα
μικρογραφία
Το αρχικό σήμα της εταιρίας ήταν ο δικέφαλος αετός των Αψβούργων, ο οποίος υιοθετήθηκε από την εταιρία το 1833. Το 1848 μαζί με την αλλαγή της ονομασίας έγινε και αλλαγή στο σήμα της Assicurazioni Generali με την υιοθέτηση του λιονταριού του Αγίου Μάρκου, συμβόλου για αιώνες της Δημοκρατίας της Βενετίας. Το λιοντάρι παραμένει έκτοτε το σήμα της εταιρίας, με κατά καιρούς μικρές διακοσμητικές μεταβολές.

## Ιστορία
Η Assicurazioni Generali ιδρύθηκε στις 26 Δεκεμβρίου 1831 στην Τεργέστη, το σπουδαιότερο λιμάνι της αυτοκρατορίας της Αυστροουγγαρίας ως Assicurazioni  Generali Austro-Italiche και αναπτύχθηκε κυρίως στο χώρο της Ιταλίας και της Κεντρικής Ευρώπης. Λόγω πολιτικών εξελίξεων, το 1848 αφαίρεσε το Austro-Italiche από την ονομασία της και άλλαξε το σήμα της ώστε να δοθεί μεγαλύτερη έμφαση στον ιταλικό χαρακτήρα της.
μικρογραφία
Πλέον η Generali απλώνεται σε διάφορα πεδία δράσης στις χώρες της Ευρώπης και της Ασίας και δευτερευόντως στη Λατινική Αμερική. Στο παρελθόν οι εργασίες του ομίλου απλώνονταν επίσης στις Η.Π.Α. Στην Ιερουσαλήμ, το κτήριο που στέγασε το παράρτημα της εταιρίας στη Μέση Ανατολή από το 1935 ως το 1946 αποτελεί αξιοθέατο της πόλης.

Θυγατρικές της Assicurazioni Generali είναι οι Genertellife, Alleanza Assicurazioni, Generali Italia και Banca Generali.

## Χορηγίες
Ο Όμιλος Generali είναι χορηγός της εθνικής ομάδας βόλεϊ της Γαλλίας, της γαλλικής ομοσπονδίας βόλεϊ, της Ducati Corse  και διαφόρων μη κερδοσκοπικών οργανισμών, όπως η Εταιρία Προστασία Σπαστικών, οι Γιατροί Χωρίς Σύνορα, τα Παιδικά Χωριά SOS και το Χαμόγελο του Παιδιού. Επίσης διοργανώνει ποικίλες δράσεις όπως εθελοντικές αιμοδοσίες και ενέργειες σχετικές με την ανακύκλωση.
μικρογραφία
Το 2010 ο όμιλος εγκαινίασε πρόγραμμα για την ενεργή προώθηση της κουλτούρας της βιωσιμότητας στον αθλητικό χώρο.

## Παραπομπές


Κατηγορία:Επιχειρήσεις της Ιταλίας
Φαμίλα Αιτωλοακαρνανίας

Η **Φαμίλα** είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 510 μέτρα. Έχει πληθυσμό 12 κατοίκους, σύμφωνα με την απογραφή του 2011 και μαζί με τον Πλατανιά και τη Συκέα συναποτελούν την Τοπική Κοινότητα Φαμίλας που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφία - Ιστορία
Η Φαμίλα είναι κτισμένη στις δυτικές πλαγιές του βουνού Ριγάνι (ή Ορίγανον) και βρίσκεται Β.-ΒΔ. της Ναυπάκτου σε απόσταση 28 χλμ. από αυτήν. Το χωριό αναφέρεται, την περίοδο της τουρκοκρατίας, με το όνομα **Κλεφτάλωνο** αλλά και **Φαμήλα**. Συστάθηκε ως κοινότητα Φαμήλας το 1912 και το όνομά της διορθώθηκε σε Φαμίλα το 1940. Το όνομα προέρχεται από την λατινική λέξη *familia* (ιταλ. *famiglia*) δηλαδή οικογένεια ή σύνολο από οικογένειες με κοινή καταγωγή που μένουν μαζί στο ίδιο μέρος. Στη Φαμίλα και στα γύρω χωριά της περιοχής έδρασε ο αρματολός Θανάσης Σακαρέλος που την περίοδο 1816 - αρχές 1821 ήταν καπετάνιος του Βενέτικου. Τη δεκαετία του 1950, μετά τις απαλλοτριώσεις των πεδινότερων και ευφορότερων εκτάσεων στον χείμαρρο Πόριαρη, πολλοί κάτοικοι του χωριού μετακινήθηκαν και έφτιαξαν σπίτια στα χωράφια τους, δημιουργώντας τους έτσι δύο νέους οικισμούς τον Πλατανιά και τον Καρκανιά.

### Απογραφές πραγματικού πληθυσμού (''de facto'')

## Εξωτερικοί σύνδεσμοι
* Φαμίλα  από το http://www.nafpaktos.gr
* Φαμίλα Ναυπακτίας: Εκδήλωση Μνήμης και Τιμής στον Αθανάσιο Σακαρέλο 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Αγία Σοφία Αιτωλοακαρνανίας

Η **Αγία Σοφία** είναι οικισμός και έδρα της ομώνυμης τοπικής κοινότητας του Δήμου Θέρμου στο Νομό Αιτωλοακαρνανίας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011. Απέχει οδικώς 27 χλμ. από το Αγρίνιο, 45 χλμ. από την Ναύπακτο, 57 χλμ. από το Μεσολόγγι, 63 χλμ. από την Πάτρα, 71 χλμ. από το Καρπενήσι και 259 χλμ. από την Αθήνα. Στην τοπική κοινότητα Αγίας Σοφίας συμπεριλαμβάνονται οι οικισμοί Μαυροβορός και Πουρνάρα. Η κοινότητα είναι χαρακτηρισμένη ως αγροτικός πεδινός οικισμός, με έκταση 15,582 χμ² (2011). 

## Ονομασία
Παλαιότερα ονομαζόταν «Μόκιστα». Η ονομασία «Αγία Σοφία» οφείλεται στον παλιό ναό αφιερωμένο στην Αγία Σοφία, με του οποίου την ανέγερση συνδέεται η Άννα Παλαιολογίνα (Καντακουζηνή), του οποίου σήμερα σώζονται μόνο οι εξωτερικοί τοίχοι και τα ανατολικότερα τόξα από τις πεσσοστοιχίες.

## Διοικητική εξέλιξη
Η Μόκιστα προσαρτήθηκε στον τότε Δήμο Ταξιαρχίδος στις 07/12/1835 (ΦΕΚ 19Α). Με το ΦΕΚ 5Α της 08/03/1841 προσαρτήθηκε στον τότε Δήμο Παμφίας, ύστερα από την κατάργηση του Δήμου Ταξιαρχίδος. Με το ΦΕΚ 261Α της  31/08/1912, και την κατάργηση των δήμων, ορίστηκε ως έδρα της Κοινότητας Μόκιστας. Με το ΦΕΚ 51Α της 19/02/1930 μετονομάστηκε σε «Αγία Σοφία». Μεταξύ 1997-2010 υπήρξε τμήμα και έδρα του τότε δημοτικού διαμερίσματος Αγίας Σοφίας του «καποδιστριακού» Δήμου Θέρμου.

## Πληθυσμός

*Σημείωση: σε παρένθεση ο πληθυσμός της τοπικής κοινότητας*

## Προσωπικότητες
* Γιώργος Τρομάρας, παλαιστής

## Αξιοθέατα
Αξιοθέατα της Αγίας Σοφίας είναι οι τρεις ναοί της υστεροβυζαντινής περιόδου στο νεκροταφείο του χωριού, οι πηγές στην άκρη/είσοδο του χωριού και ο διπλός καταρράκτης του Μοκιστιάνου ποταμού.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Στάθης Ασημάκης, *Τοπωνύμια όβα, όβο, ίστα, ίτσα*, Αθήνα 2015. Έκδοση συμπληρωμένη. ISBN 978-960-93-7548-1.
* Εγκυκλοπαίδεια *Πάπυρος Λαρούς Μπριτάνικα*, 1978, 2006. (ΠΛΜ)
* Εγκυκλοπαίδεια *Πάπυρος Λαρού*ς, εκδ. 1963. (ΠΛ)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Αθανάσιος Δ. Παλιούρας, *Βυζαντινή  Αιτωλοακαρνανία. Συμβολή  στη  βυζαντινή  και  μεταβυζαντινή μνημειακή τέχνη*, Αθήνα 1985.

## Εξωτερικοί σύνδεσμοι
* Αγία Σοφία. aetolia.gr. Ανακτήθηκε: 29/11/2017.
* Ιερός Ναός Αγίας Σοφίας, στην Αγία Σοφία (Μόκιστα). aetolia.gr. Ανακτήθηκε: 09/11/2017.
* Σύμπλεγμα Ιερών Ναών Αγίου Νικολάου & Ταξιαρχών, Αγίας Σοφίας. aetolia.gr. Ανακτήθηκε: 29/11/2017.
* Ε.Ε.Τ.Α.Α. - Διοικητικές μεταβολές Αγίας Σοφίας Αιτωλοακαρνανίας. eetaa.gr. Ανακτήθηκε: 09/11/2017.
* Ε.Ε.Τ.Α.Α. - Διοικητικές μεταβολές Κοινότητας Αγίας Σοφίας Αιτωλοακαρνανίας. eetaa.gr. Ανακτήθηκε: 09/11/2017.
* Πανδέκτης: Μετονομασίες των Οικισμών της Ελλάδας - Μώκιστα-Αγία Σοφία. pandektis.ekt.gr. Ανακτήθηκε: 09/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 09/11/2017.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Αντιπαραμύθι

μικρογραφία|«Ο Ψαράς και η Γυναίκα του», εικονογράφηση από τον Αλεξάντερ Τσικ.
Ένα **αντιπαραμύθι** είναι ένα παραμύθι στο οποίο, αντίθετα με ένα συνηθισμένο, έχει τραγικό παρά αίσιο τέλος, με τους ανταγωνιστές να νικούν και τους πρωταγωνιστές να χάνουν στο τέλος της ιστορίας. Σε αντίθεση με τα παραμύθια που περιλαμβάνουν ένα μαγικό, ουτοπικό κόσμο, τα αντιπαραμύθια περιλαμβάνουν ένα σκοτεινό κόσμο γεμάτο κακία και βία. Τέτοιες ιστορίες ενσωματώνουν τον τρόμο, τη μαύρη κωμωδία, κακόβουλα πρακτικά αστεία σε βάρος αθώων χαρακτήρων, ξαφνικές και συχνές ανατροπές, και καυστική σάτιρα. Ο όρος (γερμανικά: **Antimärchen**) εισήχθη από τον Άντρε Γιολές, στο βιβλίο του *Einfache Formen* (1930).

Παραδείγματα αντιπαραμυθιών είναι «Ο Ψαράς και η Γυναίκα του» και «Ο Χοιροβοσκός». Ο όρος επίσης χρησιμοποιείται για να αναφέρει τις παραλλαγές των παραδοσιακών «χαρούμενων» παραμυθιών σε «δυστυχισμένα». Η σειρά ταινιών *[[Σρεκ]]*, που περιλαμβάνει παρωδίες και σατιρικά παραμύθια, συμπεριλαμβάνει διάφορα στοιχεία αντιπαραμυθιών όπως θανάτους ηρωικών χαρακτήρων και σκατολογικό χιούμορ.

## Δείτε επίσης
* Αντιήρωας

## Παραπομπές


## Περαιτέρω ανάγνωση
* Lutz Röhrich, *Märchen mit schlechtem Ausgang" ("Fairy Tales with Bad Ending"), In: *Hessische Blätterfür Volkskunde''. 49-50 (1958) 236-248

Κατηγορία:Πεζογραφία
Κατηγορία:Παραμύθια
Πουρνάρα Αιτωλοακαρνανίας

Η **Πουρνάρα** είναι μικρός οικισμός και ανήκει στην Τοπική Κοινότητα Αγίας Σοφίας του Δήμου Θέρμου στο Νομό Αιτωλοακαρνανίας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011. Αναγνωρίστηκε ως οικισμός στις 16/10/1940 και έκτοτε αποτελεί τμήμα της Κοινότητας Αγίας Σοφίας σε όλες τις διοικητικές μεταβολές.

Απέχει οδικώς 25 χλμ. από το Αγρίνιο, 47 χλμ. από την Ναύπακτο, 55 χλμ. από το Μεσολόγγι, 71 χλμ. από την Πάτρα, 72 χλμ. από το Καρπενήσι, και 266 χλμ. από την Αθήνα.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πουρνάρας Αιτωλοακαρνανίας. eetaa.gr. Ανακτήθηκε: 09/11/2017.
* Ε.Ε.Τ.Α.Α. - Διοικητικές μεταβολές Κοινότητας Αγίας Σοφίας Αιτωλοακαρνανίας. eetaa.gr. Ανακτήθηκε: 09/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 09/11/2017.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Αλεξάνδρεια η επί του Ύφαση

Η **Αλεξάνδρεια η επί του Ύφαση** ιδρύθηκε από τον Μέγα Αλέξανδρο δύο μήνες μετά τη Μάχη του Υδάσπη, τον Ιούλιο του 326 π.Χ. ανατολικά του ποταμού Ύφαση ή Μπέας, ο οποίος είναι ο ανατολικότερος στη Πενταποταμία της Ινδίας. Η πόλη οριοθετούσε το ανατολικότερο άκρο της αυτοκρατορίας. Στην πόλη εγκαταστάθηκαν πρώην στρατιώτες του Μεγάλου Αλεξάνδρου, άγνωστης καταγωγής.  Ήταν χτισμένη κοντά στη σύγχρονη πόλη Αμριτσάρ.

Για τη ίδια την πόλη υπάρχουν λιγοστές ιστορικές αναφορές. Ωστόσο γνωρίζουμε ότι μετά το θάνατο του Μ. Αλεξάνδρου η πόλη μαζί με τις υπόλοιπες Μακεδονικές κτήσεις της Ινδίας έγινε μέρος της Αυτοκρατορίας των Σελευκιδών. Το 304 π.Χ. η πόλη καταλήφθηκε από τον Ινδό βασιλιά Ανδρόκοττο. Το 180 π.Χ. τη πόλη καταλαμβάνει ο Δημήτριος Α΄ της Βακτρίας και γίνεται μέρος του Ελληνοϊνδικού βασιλείου.

## Παραπομπές


Κατηγορία:Ελληνιστικές πόλεις
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος
Soul Train

μικρογραφία|Ο Ντον Κορνέλιους στην 40η επέτειο της Soul Train το 2010
**Soul Train** είναι ο τίτλος αμερικάνικης μουσικοχορευτικής τηλεοπτικής εκπομπής. Εμπνεύστηκε το 1970 από τον Ντον Κορνέλιους, τότε παραγωγού και τηλεπαρουσιαστή που εργάζονταν στον τοπικό τηλεοπτικό σταθμό WCIU-TV. Παρόλο που αρχικά απευθήνονταν στο αφροαμερικάνικο κοινό, αμέσως εγινε δημοφιλής στο ευρύ κοινό με αποτέλεσμα ένα χρόνο αργότερα να αναμεταδίδεται σε όλη την Αμερική. Επί τεσσάρων δεκαετιών παρέλασαν όλες οι σόουλ επιτυχίες, σπάζοντας ρεκόρ θαματικότητας. Η παραγωγή σταμάτησε το 2006, ενώ οι εκπομπές συνεχίστηκαν για άλλα δύο χρόνια παρουσιάζονας επαναλήψεις των καλύτερων στιγμιοτύπων. Συμπεριλαμβάνεται σήμερα στις καλύτερες και πιο επιτυχημένες αμερικάνικες τηλεοπτικές εκπομπές όλων των εποχών.

Κατηγορία:Αμερικανικές τηλεοπτικές σειρές
Ντον Κορνέλιους

Ο **Ντόναλντ Κορτέζ Κορνήλιος** (1936 - 2012) ήταν Αμερικανός τηλεοπτικός παραγωγός και παρουσιαστής.

Σημαντικότερη επιτυχία του ήταν η εκπομπή Soul Train, δημοφιλέστατη και ακροαματικότατη, που την παρήγαγε από το 1971 έως το 1993. Τιμήθηκε με πλάκα στο Hollywood Walk of Fame. Αυτοκτόνησε τον Φεβρουάριο του 2012.

## Παραπομπές


## Εξωτερικοί σύνδεσμοι
* 
* Βιογραφικό
* 

Κατηγορία:Αμερικανοί τηλεπαρουσιαστές
Κατηγορία:Βραβευμένοι με Grammy
Κατηγορία:Αμερικανοί
Friend Like Me

To **Friend Like Me** είναι ένα τραγούδι του 1992, που κυκλοφόρησε στο soundtrack της ταινίας της Disney, *[[Αλαντίν (ταινία, 1992)|Αλαντίν]]* (1992). Τη μουσική σύνθεση την έγραψε ο Άλαν Μένκεν, ενώ τους στίχους ο Χάουαρντ Άσμαν. Το κομμάτι πρωτοερμηνεύτηκε από τον Ρόμπιν Γουίλιαμς, ο οποίος υποδυόταν το Genie. 

Το θέμα του τραγουδιού είναι οι δυνατότητες που απέκτησε ο Αλαντίν, τώρα που έχει στην κατοχή του το Τζίνι, με το τελευταίο να προσπαθεί να κατανοήσει τις δυνατότητες του. Το κομμάτι θα είχε άλλο ύφος από αυτό που τελικά είχε, μετά την πρόσληψη του Γουίλιαμς, αποκτώντας κωμικά στοιχεία. Το κομμάτι, γενικά, έλαβε πάρα πολύ καλές κριτικές, ενώ υπήρξε και υποψήφιο για Όσκαρ στην κατηγορία Καλύτερου Πρωτότυπου Τραγουδιού, καθώς επίσης στην ίδια κατηγορία και στις Χρυσές Σφαίρες.

## Παραπομπές


## Εξωτερικοί σύνδεσμοι

Κατηγορία:Τραγούδια του 1992
Κατηγορία:Τραγούδια Αναγέννησης της Disney
Ιόν Αντρεέσκου

Ο **Ιόν Αντρεέσκου** (ρουμανικά: *Ion Andreescu*, 1850 - 1882) ήταν Ρουμάνος ζωγράφος.

## Βιογραφία
Γεννήθηκε το 1850 στο Βουκουρέστι. Αρχικά σπούδασε στη σχολή Καλών Τεχνών της γενέτειράς του και το 1879 συνέχισε τις σπουδές του στο Παρίσι. Κατά την παραμονή του στη Γαλλία προσχώρησε στη λεγόμενη *[[Σχολή της Μπαρμπιζόν]]*, ενώ παρουσίασε αρκετά έργα του σε διάφορες εκθέσεις. Το 1881 επέστρεψε στο Βουκουρέστι, όπου συνέχισε την εκθεσιακή του δραστηριότητα, όμως λίγο καιρό αργότερα προσβλήθηκε από φυματίωση και απεβίωσε το 1882.

Ο Αντρεέσκου ξεχώρισε για τις τοπιογραφίες του, ενώ στο έργο του είναι εμφανείς οι επιδράσεις από τον εμπρεσιονισμό, παρά τη διαφοροποίηση στη δομή των μορφών.

## Παραπομπές


Κατηγορία:Ρουμάνοι ζωγράφοι
Ιωάννης Κοντούλης

Ο **Ιωάννης Κοντούλης** (1912 – Θεσσαλονίκη, 16 Ιανουαρίου 1987), του Νικολάου, ήταν Έλληνας γιατρός και πολιτικός. Υπηρέτησε ως βουλευτής.

## Βιογραφία
Γεννήθηκε το 1912 στην Κορυτσά. Σπούδασε ιατρική και διετέλεσε πρόεδρος του Ιατρικού Συλλόγου Θεσσαλονίκης. Με τη σύζυγό του, Μαρία, απέκτησαν έναν γιο και μία κόρη.

Εξελέγη για πρώτη φορά βουλευτής στο Π.Δ. Θεσσαλονίκης το 1963. Επανεξελέγη βουλευτής στις εκλογές του 1964, όμως με απόφαση του Εκλογοδικείου, τον Ιούλιο του 1964 έχασε την έδρα του και στη θέση του ορκίστηκε βουλευτής ο Αλέξανδρος Καραθόδωρος με το Κόμμα Προοδευτικών στην Α΄ Θεσσαλονίκης..

Το 1974 εξελέγη ξανά με τη Νέα Δημοκρατία λαμβάνοντας 13.984 ψήφους. 

Πέθανε σε ηλικία 74 ετών στη Θεσσαλονίκη το 1987 και κηδεύτηκε στις 18 Ιανουαρίου από τον ιερό ναό του Αγίου Ελευθερίου Ντεπό.

## Παραπομπές


Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Μίριαμ Ορεμάνς

Η **Μίριαμ Ορεμάνς** (*[[Λατινικό αλφάβητο]] : Miriam Oremans*), γεννημένη στις 9 Σεμπτεμβρίου 1972, είναι πρώην Ολλανδή πρωταθλήτρια της αντισφαίρισης και Ολυμπιονίκης. 

Στις 26 Ιουλίου 1993 ήταν Νο 25 στον κόσμο. Το 1992 έπαιξε στον τελικό του μεικτού διπλού στο Γουίμπλεντον με συμπαίκτη τον Τζάκο Έλτινγκ όπου έχασαν από το ζευγάρι Σιρίλ Σουκ - Λαρίσα Σαβτσένκο Νάιλαντ με 7-6 και 6-2.

Το 2000 συμμετείχε στους Ολυμπιακούς αγώνες του Σίδνεϊ στην αντισφαίριση όπου κατέκτησε το αργυρό μετάλλιο στο διπλό γυναικών με συμπαίκτρια την Κρίστι Μπούγκερτ. Στο τελικό έχασαν από τις Αμερικανίδες αδελφές Σερένα Γουίλιαμς και Βένους Γουίλιαμς με 1–6, 1–6. Στο απλό αποκλείστηκε στον δεύτερο γύρο από την Μόνικα Σέλερς.

## Παραπομπές


Κατηγορία:Ολλανδές αθλήτριες της αντισφαίρισης
Κατηγορία:Ολλανδοί Ολυμπιονίκες
Κία Μπάουμαν

Η **Κορνελία "Κία" Μπάουμαν** (*[[Λατινικό αλφάβητο]] : Kea Bouman*), (Άλμελο, 23 Νοεμβρίου 1903 - 17 Νοεμβρίου 1998), ήταν Ολλανδή πρωταθλήτρια της αντισφαίρισης, του Χόκεϊ επί χόρτου, του γκολφ, και Ολυμπιονίκης. 

Κέρδισε τον τίτλο του απλού στο γαλλικό πρωτάθλημα του 1927, νικώντας στον τελικό την Αϊρίν Μπάουντερ Πίκοκ και νικήτρια στο διπλό το 1929 με συμπαίκτρια την Λίλι ντε Άλβαρεθ. Η Μπάουμαν ήταν η πρώτη, μέχρι στιγμής η μόνη, ολλανδή γυναίκα που κέρδισε ένα τουρνουά γκραντ σλαμ στο απλό.

Το 1923, το 1924, το 1925 και το 1926 κέρδισε τον τίτλο στο απλό στο ολλανδικό πρωτάθλημα. Συμμετείχε στους Ολυμπιακούς αγώνες του 1924 στην αντισφαίριση. Στο απλό αποκλείστηκε στον τρίτο γύρο ενώ ήταν τρίτη ολυμπιονίκης στο μεικτό με συμπαίκτη τον Χέντρικ Τιμέρ..

Τον Οκτώβριο του 1927 η Μπάουμαν κέρδισε τον τίτλο του τουρνουά νοτιοδυτικού Ειρηνικού. Σύμφωνα με τον A. Wallis Myers της *Daily Telegraph* και του Daily Mail, ήταν No 8 στον κόσμο το 1927 και 1928.

Η Μπάουμαν είχε επιτυχία και σε άλλα αθλήματα. Ήταν πρωταθλήτρια στο γκολφ και έπαιξε για την εθνική ομάδα χόκεϊ επί χόρτου. Στις 27 Ιανουαρίου 1931 παντρεύτηκε τον Ir. Ο Tiedemann και εργάστηκε ως γεωλόγος στο Αλμέλο και στη συνέχεια μετεγκαταστάθηκε στις ολλανδικές ανατολικές Ινδίες .

## Παραπομπές


Κατηγορία:Ολλανδές αθλήτριες της αντισφαίρισης
Κατηγορία:Ολλανδοί αθλητές του χόκεϊ επί χόρτου
Κατηγορία:Ολλανδοί αθλητές του γκολφ
Κατηγορία:Ολλανδοί Ολυμπιονίκες
Κατηγορία:Ολλανδοί επιστήμονες
Κατηγορία:Νικητές Γαλλικού Όπεν